b"\n_START_ARTICLE_\nFl\xc3\xa5dedepot Fylleledet\n_START_PARAGRAPH_\nFl\xc3\xa5dedepot Fylleledet er et depot, der tidligere har tilh\xc3\xb8rt og v\xc3\xa6ret brugt af s\xc3\xb8v\xc3\xa6rnet, men som i dag er p\xc3\xa5 private h\xc3\xa6nder.\n_START_SECTION_\nHistorien\n_START_PARAGRAPH_\nBygningen af Fl\xc3\xa5dedepot Fylleledet blev startet i 1951 og afsluttet i 1954 i Fylleledet skov umiddelbart vest for Frederikshavn, efter at tyskerne ved bes\xc3\xa6ttelsens oph\xc3\xb8r forlod omr\xc3\xa5det. Tyskerne havde oprettet et ammunitionsdepot med 7 st\xc3\xb8rre og 2 mindre bunkere i 1941. I \xc3\xa5rene derefter tjente depotet som opbevaringsplads for artillerigranater, h\xc3\xa5ndv\xc3\xa5bensammunition og torpedoer. P\xc3\xa5 depotet blev der endvidere oprettet et antal v\xc3\xa6rksteder, hvor der kunne laves mindre servicearbejde p\xc3\xa5 torpedoer._NEWLINE_I midten af 1990'erne, blev der foretaget en st\xc3\xb8rre \xc3\xa6ndring af depot-anvendelsen under Fl\xc3\xa5destation Frederikshavn, og depot Fylleledet overgik til prim\xc3\xa6rt at v\xc3\xa6re ub\xc3\xa5ds-depot. Ved samme \xc3\xa6ndring udgik opbevaringen af h\xc3\xa5ndv\xc3\xa5benammunition og artillerigranater, til geng\xc3\xa6ld indgik nu opbevaringen af de store batterier fra ub\xc3\xa5dene.\n_START_SECTION_\nSolgt\n_START_PARAGRAPH_\nI 2004 blev Depot Fylleledet afh\xc3\xa6ndet til en privat k\xc3\xb8ber for 3.422.000,-."